એલિસબ્રિજ નીચે યોજાતા અનૌપચારિક ‘રવિવારી’ બજારને તેના જૂના સ્થાનની પાસે ગાયકવાડ હવેલીની નજીકમાં નવી વિશાળ જગ્યા ફાળવવામાં આવી છે. તેને વેચાણલક્ષી વસ્તુઓને ધ્યાનેલઈ યોગ્ય ડિઝાઇન તથા વ્યવસ્થા સાથે ઓપન એર માર્કેટ તરીકે ડિઝાઇન કરવામાં આવ્યું છે, જ્યાં વેપારીઓ પોતાના માલનું પ્રદર્શન અને વેચાણ કરી શકે. આ વૃક્ષાચ્છાદિત જાહેર બજારમાં રવિવારે -‘રવિવારી’ અને અઠવાડિયાના બાકીના દિવસો દરમિયાન અન્ય સિઝનલ બજારોનું આયોજન થઈ શકે છે. બજારમાં મુલાકાતીઓ માટે બેઠકની વ્યવસ્થા, જાહેર શૌચાલયો,વિવિધલક્ષી પ્લાઝા, પરિવહન માટે માર્ગ અને પાર્કિંગની સુવિધા ઊભી કરવામાં આવેલ છે.